
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.85/2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, trimis cu adresa nr. Plx.78/2020 Comisiei pentru buget, finanţe şi bănci şi Comisiei pentru sănătate și familie, Camera Deputaţilor fiind Cameră decizională. 

În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Sorin LAZĂR
	PREŞEDINTE,

Conf.dr.Florin BUICU 

RAPORT  COMUN

asupra proiectului de Lege privind aprobarea Ordonanţei de urgenţã a Guvernului nr.85/2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii
În conformitate cu prevederile art. 94 și 114 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru sănătate și familie au fost sesizate spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.85/2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii.

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat tacit proiectul de Lege în şedinţa din data de 26 februarie 2020.

La întocmirea raportului s-a avut în vedere avizul favorabil al Consiliului Legislativ. 
Proiectul de Lege supus dezbaterii, online, are ca obiect de reglementare ajustarea pentru trimestrul IV 2019 a valorii Bugetului aprobat trimestrial (BAt), ca referință pentru formula de calcul a procentului „p” cu indicele de inflație înregistrat în anul 2018. 

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru sănătate și familie şi-au desfăşurat lucrările în şedinţe online separate, în data de 2 aprilie 2020.

În urma dezbaterilor online ale proiectului de lege şi a opiniilor exprimate, deputații celor două Comisii, prezenți online, au hotărât cu majoritate de voturi, să propună plenului Camerei Deputaților spre dezbatere și adoptare  proiectul de Lege privind aprobarea Ordonanţei de urgenţã a Guvernului nr.85/2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, cu amendamentele admise prezentate în Anexă. 
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Sorin LAZĂR


	
	 PREŞEDINTE,
Conf.dr.Florin BUICU

	SECRETAR,
Marilen-Gabriel PIRTEA
	
	SECRETAR,

Levente VASS


	Şef serviciu, Giorgiana Ene

Consilier parlamentar,  Alexandra Nistor
	
	         Consilier parlamentar, 

         Livia Spînu               


Anexă

AMENDAMENTE ADMISE

În urma examinării online, membrii celor două Comisii propun adoptarea proiectului de lege cu următoarele amendamente:
	Nr. crt.
	Text 

OUG nr.85/2019
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	
	Titlul legii:

LEGE

privind aprobarea Ordonanţei de urgenţã a Guvernului nr.85/2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii
	Nemodificat
	

	2. 
	
	Articol unic.- Se aprobă Ordonanţa de urgenţã a Guvernului nr.85 din 27 decembrie 2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr.1053 din 30 decembrie 2019.
	Art. I - Se aprobă Ordonanţa de urgenţã a Guvernului nr.85 din 27 decembrie 2019 pentru completarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr.1053 din 30 decembrie 2019, cu următoarele modificări şi completări:
	Pentru respectarea normelor de tehnică legislativă

	3. 
	ORDONANŢĂ DE URGENŢĂ nr. 85 din 27 decembrie 2019 pentru completarea Ordonanţei de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii
	
	Nemodificat
	

	4. 
	Articol unic.- După articolul 34 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr. 680 din 26 septembrie 2011, aprobată prin Legea nr. 184/2015, cu modificările şi completările ulterioare, se introduce un nou articol, articolul 35, cu următorul cuprins:

"- Art. 35.- Prin excepţie de la prevederile art. 34, pentru trimestrul IV al anului 2019, valoarea BAt este de 1.668 milioane lei."
	
	1. Articolul 35 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr. 680 din 26 septembrie 2011, aprobată prin Legea nr. 184/2015, cu modificările şi completările ulterioare, se modifică și va avea următorul cuprins:

Art. 35.- (1) Prin excepţie de la prevederile art.34, începând cu trimestrul IV al anului 2019, valoarea BAt este de 1.668 milioane lei.
 (2) Începând cu trimestrul următor al intrării în vigoare a legii de aprobare a prezentei ordonanțe de urgență, valoarea BAt se indexează cu rata  inflaţiei, faţă de valoarea ultimului trimestru al anului anterior.”
	Tehnică legislativă
Menținerea valorii BAt începând cu trimestrul IV al anului 2019

Indexarea anuală a valorii BAt cu rata inflației

	5. 
	
	
	2. După articolul 36 din Ordonanţa de urgenţă a Guvernului nr. 77/2011 privind stabilirea unor contribuţii pentru finanţarea unor cheltuieli în domeniul sănătăţii, publicată în Monitorul Oficial al României, Partea I, nr. 680 din 26 septembrie 2011, aprobată prin Legea nr. 184/2015, cu modificările şi completările ulterioare, precum şi cu modificările aduse prin prezenta lege, se introduce un nou articol, articolul 37, cu următorul cuprins:

Art.37.- (1) Începând cu trimestrul I al anului 2020, contribuţia trimestrială se calculează şi se datorează diferenţiat pentru medicamente de tip I,  II, și III, în condiţiile prezentului articol.

(2) Clasificarea medicamentelor în medicamente de tip I, medicamente de tip II și medicamente de tip III în vederea calculării contribuţiei trimestriale se realizează după cum urmează:

a) prin „medicament de tip I” se înțelege: medicamentul autorizat în conformitate cu art.704 şi 706 din Legea nr.95/2006, republicată, cu modificările şi completările ulterioare, sau un medicament autorizat în Uniunea Europeană prin procedura centralizată conform Regulamentului (CE) nr. 726/2004 al Parlamentului European şi al Consiliului din 31 martie 2004, de stabilire a procedurilor comunitare privind autorizarea şi supravegherea medicamentelor de uz uman şi veterinar şi de instituire a unei Agenţii Europene pentru Medicamente, pe bază de studii clinice proprii. În scopul aplicării prezentelor norme, medicamentele pentru care s-a acordat o autorizaţie de uz pediatric (PUMA) şi medicamentele prevăzute la art.710 - cu indicaţii susţinute de studii clinice de eficacitate proprii -, din Legea     nr.95/2006, republicată, cu modificările şi completările ulterioare, sunt considerate medicamente inovative şi pentru care, în ultima lună din fiecare trimestru nu există cel puțin un generic sau un biosimilar cu preț introdus în Lista de decontare a Casei Natițonale de Asigurări de Sănătate;

b) prin „medicament de tip II” se înțelege: medicament produs pe o linie de fabricaţie din România, indiferent dacă prin modul de autorizare se poate clasifica ca medicament de tip I sau medicament de tip III, după caz;
c) prin „medicament de tip III” se înțelege: medicamentul definit conform art.708 alin.(2) lit.b) din Legea nr.95/2006, republicată, cu modificările şi completările ulterioare. În scopul aplicării prezentei legi, medicamentele autorizate conform art.708       alin.(3), art.709 şi art.710 - cu indicaţie de substituţie, art.711, art.715 şi art.718 din Legea nr.95/2006, republicată, cu modificările şi completările ulterioare, precum şi oricare alte medicamente care nu se încadrează la definiţiile de la lit.a) şi b), sunt considerate medicamente de tip III;
d) lista "medicamentelor de tip I, tip II şi tip III", se aprobă trimestrial prin ordin al ministrului sănătății, până la data de 25 inclusiv a lunii următoare încheierii unui trimestru;

e) definiţiile stabilite la lit a), b) şi c), se aplică și medicamentelor importate/distribuite paralel.

(3) Pentru  "medicamentele de tip I", contribuția trimestrială se calculează prin aplicarea procentului de 25% asupra valorii aferente consumului centralizat al acestora, comunicat de Casa Naţională de Asigurări de Sănătate, în condițiile art.5 alin. (71), după scăderea T.V.A.
(4) Pentru "medicamentele de tip II", contribuția trimestrială se calculează prin aplicarea procentului de 15% asupra valorii aferente consumului centralizat al acestora, comunicat de Casa Naţională de Asigurări de Sănătate, în condițiile art.5 alin. (71), după scăderea T.V.A.
(5) Pentru "medicamentele de tip III", contribuția trimestrială se calculează prin aplicarea procentului de 20% asupra valorii aferente consumului centralizat al acestora, comunicat de Casa Naţională de Asigurări de Sănătate, în condițiile art.5      alin.(71), după scăderea T.V.A.
	Stabilirea modalității de calcul a contribuției trimestriale


3

